উদ্যোক্তারা নিজেদের ব্যাংক ঋণের দায় বিনিয়োগকারীদের ওপর চাপাচ্ছে। এর অর্থ হল পুঁজিবাজারের টাকা মুদ্রাবাজারে স্থানান্তর হয়েছে। কিন্তু শিল্পের সম্প্রসারণ হয়নি। সেকেন্ডারি মার্কেটে কোম্পানি তালিকাভুক্তির পর প্রথম দু-এক দিন দাম কয়েকগুণ বাড়লেও এরপর কমতে শুরু করে। অন্যদিকে বেশ কিছু কোম্পানি তালিকাভুক্তির পর আয়ও কমে যাচ্ছে। গত ৫ বছরে অনুমোদন পাওয়া কোম্পানিগুলোর আর্থিক প্রতিবেদন বিশ্লেষণ করে এ তথ্য পাওয়া গেছে। অর্থনীতিবিদরা বলছেন, তাদের মতে, উচ্চ প্রিমিয়ামের জন্য দায়ী বিএসইসি এবং কোম্পানির ম্যানেজার। তবে বিএসইসি বলছে তারা যাচাই করে প্রিমিয়াম দিচ্ছে।